A SOROZAT MEGRÁZÓ KÉPSOROKAT TARTALMAZ,
AMIK EGYES NÉZŐINK SZÁMÁRA FELKAVARÓAK LEHETNEK
LOGAN NEMZETKÖZI REPÜLŐTÉR BOSTON, MASSACHUSETTS
A HANGFELVÉTEL 2001. SZEPTEMBER 11-ÉN KÉSZÜLT
American 11, a reptértől északra erős a forgalom 3500 lábon.
Maradj 3000 lábon! Tiéd a jobb négyes kifutó.
Felszállás engedélyezve.
Csodálatos kedd reggel volt.
Az ég tiszta volt, ragyogó kék, sehol egy felhő.
A pilóták szavaival „teljesen tiszta”.
Nyolc óra körül…
MUNKAHELY: A VILÁGKERESKEDELMI KÖZPONT DÉLI TORNYA
…az American 11-es, Los Angeles-i járatát feltankolták.
A gép felszállt a bostoni Logan reptérről, majd eltérítették.
REGGEL 08:13, KELETI PARTI IDŐ
American 11, emelkedj a három-öt-nullás repülési magasságra!
A HANGFELVÉTELEN A BOSTONI REPTÉR LÉGI IRÁNYÍTÓJA HALLHATÓ
American 11, emelkedj a három-öt-nullás repülési magasságra!
American 11, itt Boston.
Itt Athén közelkörzet.
Az American járatát 20 fokkal balra irányítottam.
- Emelkednie kéne, de nem válaszol. - Úgy tűnik, jobbra fordul.
Az irányítással megszakadt a kapcsolat,
de a Hudson folyó mentén a gépeltérítők eljutottak New Yorkig.
REGGEL 08:19
Hátsó hármas utaskísérő. Nincs kapcsolat a pilótafülkével. Valakit leszúrtak.
Valami irritáló anyag van a levegőben. Azt hiszem, a gépet eltérítették.
- Hogy hívják? - A nevem Betty Ong.
Utaskísérő vagyok a 11-es járaton.
Az első osztályon utazók… Az első osztály…
A konyhai utaskísérőt és a vezető stewardesst leszúrták.
Nem jutunk be a pilótafülkébe, nem nyílik az ajtó.
Kapcsolatba léptek már bárki mással?
Nem. Valaki a mentőket hívja, de nem tudunk…
A Világkereskedelmi Központban dolgoztam 2001-ben,
a déli, vagyis kettes toronyban,
a 101. emeleten.
ÉSZAKI TORONY DÉLI TORONY
Úgy négy-öt éve volt ott az irodánk.
HOTEL MARRIOTT, VILÁGKERESKEDELMI KÖZPONT
1981 óta dolgoztam a hotelben.
MÉRNÖK
Akkor még Vista International volt a neve, később lett Marriott.
Mérnökként az épület karbantartásán dolgoztam.
Szeptember 11-én, ahogy mindig, reggel hat körül érkeztem a hotelbe.
Általában reggel nyolcig tart a részlegek eligazítása…
HOTEL MARRIOTT
…a napi teendők egyeztetése.
Aznap reggel a főnököm jelezte,
hogy néhány vendégünknek problémája volt a szobájukkal.
A két vendég panaszára külön figyelmet kellett fordítanunk.
Két hölgyről volt szó.
Faye és Leigh Gilmore, Chicagóból.
Leigh szklerózis multiplexben szenvedett, amitől lebénult.
Tolószékhez kötve élt.
Fogyatékkal élők érdekképviseletével foglalkozott.
Mondtam a főnökömnek, hogy felkeresem a hölgyeket,
és intézkedek, hogy megkapjanak mindent, amire szükségük van.
AMERICAN AIRLINES, DÉLKELETI FOGLALÁSI KÖZPONT
REGGEL 08:21
American Airlines sürgősségi vonal. Mi a vészhelyzet?
Nydia vagyok az American Airlinestól.
Kaptunk egy hívást a 11-es járatról.
Az utaskísérő szerint leszúrták a pilótákat, a gép teljes személyzetét.
- A 11-es járaton? - Igen.
Felhívtuk a légi forgalmi irányítást. Igazolt gépeltérítésként kezelik az ügyet.
Elterelik az útjukból a forgalmat.
Rendben.
Kikapcsolták a transzpondert, így nem ismerjük a gép pontos magasságát.
Abból ítélve… Úgy vélik…
Az elsődleges radar jele alapján a gép ereszkedik.
Beléptem a hallba,
majd, hogy eljussak a 82. emeleten lévő irodámba,
két liftet kellett használnom.
Előbb a gyorsliftet a 78. emeletig,
majd egy másikat a 82. emeletre. Ott volt az irodám…
A KÖZLEKEDÉSI HIVATAL ALKALMAZOTTJA, MUNKAHELY: ÉSZAKI TORONY
…szerencsémre pont az ablak mellett, a torony keleti oldalán.
Így ráláttam az East Riverre, a hidakra,
elláttam egészen messze, Európa felé.
Jogi főosztályvezető voltam…
MUNKAHELY: ÉSZAKI TORONY
…New York és New Jersey kikötői hatóságánál.
A Világkereskedelmi Központot
a '60-as évek közepe és a '70-es évek eleje között
a kikötői hatóság építette, aminek végül itt lett a székhelye.
Egy japán férfi volt a főépítész, akinek ironikus módon tériszonya volt,
mégis két hatalmas épületet tervezett.
A befolyásos New York-i üzleti körök, például a Rockefellerek,
egy üzleti, kereskedelmi központot akartak,
ezért lett Világkereskedelmi Központ.
Az építész szakmának nem tetszettek az épületek.
Elterjedt volt ez a vicc:
„Üdv New Yorkban, ahol híres és szép épületek állnak,
az Empire State Building, a Chrysler Building,
és a dobozok, amikben érkeztek.”
De aztán meghódították az embereket, mindenki megszerette őket.
A VILÁG TETEJE KILÁTÓPONT
Minden hétfő és péntek között 70-80 ezer ember fordult meg
azon a fél négyzetkilométernyi helyen.
Város volt a városon belül.
Helyettes vezető voltam a New York-i Nyomozóhivatalnál.
A támadás napján a Világkereskedelmi Központnál voltunk…
TARTÓZKODÁSI HELY: A WTC-TŐL HAT HÁZTÖMBRE
…hogy vesztegetésen érjünk egy adócsalót.
Bedrótozott nyomozókat küldtünk oda, hogy találkozzanak vele.
American 11-es, te próbálsz hívni?
Tedd ki a hívást rádióra…
Van néhány repülőnk. Hallgassanak, és nem lesz gond! Visszatérünk a reptérre.
A 11-ES JÁRAT ELTÉRÍTŐJÉNEK HANGJA
American 11, hívni próbálsz?
Ne mozduljon senki! Minden rendben lesz.
Ha bárki megmozdul, azzal magának és a gépnek is árt. Maradjanak csendben!
REGGEL 08:27
Itt Boston központ, közlekedésfelügyelet. Gond van.
Vagy egy eltérített gépünk, ami New York felé tart,
és kéne…
Oda kellene rendelni pár F-16-ost vagy valamit, hogy segítsen.
- Valós vészhelyzet, vagy gyakorlat? - Ez nem gyakorlat.
AZ ÉSZAKKELETI LÉGVÉDELMI SZEKTOR (NEADS) TISZTJÉNEK HANGJA
- Maradjon vonalban! - Oké.
- Hé! Ez komoly, nem vicc. - Hogy?
REGGEL 08:38
Micsoda?
Mi történt?
- Valódi? - Valós gépeltérítés.
Háromnegyed kilenc volt,
és az irodámban teljes csend honolt.
ÉSZAKI TORONY
Mindenki dolgozott a saját gépén.
Majd hirtelen ezt a csendet egy iszonyú erejű robbanás törte meg.
REGGEL 08:46 A FOX 5 ÉLŐ ADÁSA
Aláírná nekem?
Mi a franc volt ez?
Repülőbalesetnek hangzott.
- Emberek, ott, túloldalt! - Jöjjenek ide!
Jöjjenek ide!
Beth, mi ez?
Valami belecsapódott a Világkereskedelmi Központba?
A Kereskedelmi Központba.
Bassza meg!
Basszus!
Nagyon felkavaró, élő felvételt látunk.
REGGEL 08:48
Ez a Világkereskedelmi Központ. Meg nem erősített hírek szerint
az egyik toronyba repülő csapódott bele.
Kétségkívül hatalmas robbanás és tűz volt.
Az épületből ömlik a fekete füst…
ÉSZAKI TORONY
…ami azt jelzi, hogy még nem sikerült a tüzet megfékezni.
Az irodámban voltam, a 62. emeleten.
Reggel 8 óra 46-kor
hatalmas detonáció, dörej hallatszott, az épület pedig megrázkódott.
Ilyet még nem tapasztaltam.
A mérnökök szerint az épületet úgy tervezték,
hogy hurrikánerejű szélben kilengjen.
A magasságuk miatt nem lehettek túl merevek.
De ez valami teljesen más volt. Az épület annyira rázkódott,
hogy pár munkatársam elvesztette az egyensúlyát és elesett.
És a rázkódás nem maradt abba úgy 20-30 másodpercig.
Amikor végre vége lett,
azt kiabáltam, hogy „Mindenki induljon a lépcsőn át kifelé!
Nincs időnk azon töprengeni, mi történt!
Jussunk ki, aztán úgyis megtudjuk.”
Több ezer, sőt, több tízezer ember dolgozik azokban az épületekben,
New York pénzügyi negyedének szívében.
ÉSZAKI TORONY DÉLI TORONY
A Déli torony déli oldalán voltam, a lehető legmesszebb az eseményektől,
és egy robbanást hallottam.
Egy távoli, halk robbanást.
Az épület nyugati és északi részén ülő kollégáim
érezték az ablakok előtt lehulló repülőgép-alkatrészekből áradó hőt,
és megpörkölődtek a papírok az asztalukon.
Akkor nem érezte szükségét az evakuálásnak?
Nem. Eszembe sem jutott.
Anyám kérdezte, hogy eljövök-e onnan? Igennel feleltem, de csak mert ő kérdezte.
Mind azt hittük, hogy valami barom egy Cessnával vagy más kisgéppel
letért az útvonaláról, és az épületnek ütközött. Nem sejtettük, hogy a gép
egy 757-es volt.
RANGIDŐS ALELNÖK, DÉSIRÉE KOLLÉGÁJA
Pakoltam a táskámba, és észrevettem Jim Bergert, ahogy elhaladt mellettem.
Korábban hallotta, hogy azt mondtam, bomba robbant,
és odajött szólni nekünk, hogy úgy tudja,
valójában egy repülőgép csapódott bele az északi, vagyis az egyes toronyba.
Egyenesen az épület közepébe.
A 92. emeleten és afölött lévők ott ragadtak,
nem volt lépcső, ahol lejöhettek volna.
REGGEL 08:50
A 911-RE BEFUTOTT SEGÉLYHÍVÁS
Tűzoltóság, 408-as. Hol a tűz?
A Világkereskedelmi Központ 106. emeletén vagyok. Robbanás történt.
Értem. A 106. emeleten?
- Az egyes vagy kettes épületben? - Egyes.
Oké. Tartsa nyitva az ablakokat, és ne mozduljon!
A mentés időbe telik, mert tűz van lentebb.
- Az ablakot csak kitörni lehet. - Értem. Maradjon, ahol van!
Rendben? Legyen nyugodt, úton vagyunk.
Rendben. Kérem, siessenek!
És a nap, ami olyan gyönyörűen kezdődött,
egyszerre elsötétült. Papírcafatok örvénylettek kint.
Ekkor Jim megszólalt: „Ideje hazamenni.”
Mi meg azt gondoltunk: „Remek. Még 9 óra sincs, és hazamehetünk.”
A lift felé indultam, Jim pedig végigment a folyosón.
Újra ellenőrizte az irodákat.
Tudni akarta, hogy mindenki elindult, és senkit nem hagytunk ott.
Jim nem jutott ki az épületből.
REGGEL 08:55
Jelenleg nincsenek hivatalos adataink a sérültekről.
Csak most kezdjük összerakni ennek a szörnyű balesetnek a részleteit.
Az épület rázkódott.
Nem tudtuk, mi történt.
A riasztók automatikusan beindultak,
ilyenkor pedig minden leáll, az összes lift, minden.
Tudtuk, hogy valami baj van.
A hallban állva láttam egy hölgyet felém jönni.
Az ikertornyokból jött.
Össze volt égve. „Istenem!” Ennyit tudtam mondani.
Valaki kiabált, hogy takarjuk be egy törölközővel,
mert valósággal lemállott a bőre.
Később rájöttem, hogy a kerozin égette meg.
- Ami lefolyt a liftaknákon át? - Igen.
FAYE GILMORE LEIGH ÉDESANYJA
Valamiért a két hölgy jutott eszembe, és azt mondtam magamnak:
„Meg kéne néznem, hogy fenn vannak-e, mert nem tudom biztosan.”
Mivel a liftek nem működtek,
a teherfelvonóhoz mentem, kulccsal beindítottam és felmentem.
Kinyitottam az ajtót, és ott voltak. Három hölgy várt ott.
Ott ragadtak.
Az egyikük visszarohant a szobájába, és magára zárta az ajtót.
- Talán félt. - Igen, félt.
Utánarohantam,
kopogtam. „Elnézést, kisasszony”, mondtam,
„nem tudom, mit történt, de valami baj van. Én is félek.
Mennünk kell.” Sírt, de azt mondta: „Oké, magával megyek.”
Végül sikerült kihoznia őket.
- Tudta, hogy ezután mi történt velük? - Nem, nem tudtam.
A gépek nem repülnek ilyen közel az épületekhez.
A szél sebessége ezen a ponton egyáltalán nem jelentős.
- Jók a repülési viszonyok. - Ideálisak.
ÉSZAKI TORONY
A felettünk lévő emeletekről jöttek lefelé az emberek a lépcsőn.
Úgy döntöttem…
AZ ÉSZAKI TORONY LÉPCSŐHÁZA
…hogy a bejárathoz állva figyelem, hogy az osztályom kilenc munkatársa
kijut-e a lépcsőházba.
Osztályvezetőként úgy éreztem, hogy én felelek értük.
A lépcsőház nagyon zsúfolt volt,
így lassan haladtunk lefelé.
A 20. emeleten jártunk,
amikor szembejött velünk az első, felfelé tartó tűzoltó.
Így az út további részét libasorban tettük meg,
mert a rendőrök és a tűzoltók már felfelé tartottak a lépcső másik oldalán,
hogy kiürítsék az épületet.
Jó volt a tűzoltókat látni.
ISMERETLEN TŰZOLTÓ HANGJA
Ez… Figyeljetek, a mi oldalunkon sűrű füstöt látok.
A Világkereskedelmi Központ épületéből jön.
Küldj ide mindenkit, aki elérhető, Kate!
Szeptember 11-én reggel nem kellett volna szolgálatban lennem.
Előtte 24 órás műszakom volt…
TŰZOLTÓ EGYSÉGPARANCSNOK
vasárnap éjjeltől hétfő estig. Szeptember 11. kedd volt.
Az Engine 24 tűzoltóállomás vezetője kért meg, hogy álljak be.
AZ ÉSZAKI TORONY ELŐCSARNOKA 2001. SZEPTEMBER 11.
A csarnok üvege betört, és ahogy bementünk,
repedéseket láttunk a márványpadlón,
és néhány holttestet a liftek közelében.
A kerozin a liftaknákon keresztül ömlött le.
A parancs az volt, hogy menjünk fel, oltsuk a tüzet, és mentsük ki, akit érünk.
Libasorban indultunk felfelé,
és rengeteg civil jött velünk szemben, szintén libasorban, rendezetten.
Először egy, a 90. emeletről érkezett férfi mondta, hogy látott tüzet.
Akkor már tudtam, hogy rengeteg emeletet kell megmásznunk.
DÉLI TORONY
Gyorsan eljutottam a 78. emeleti átszállócsarnokba, ami tömve volt.
A DÉLI TORONY ÁTSZÁLLÓCSARNOKA
Úgy 400 ember várakozott,
hogy a gyorslifttel lejusson a földszintre.
Bejutottam az egyik utolsó liftbe, aminek még sikerült leérnie.
Nyilvánvalóan borzasztó tragédia történt.
Meg nem erősített hírek szerint
repülőgép csapódott az egyik toronyba. Igyekszünk…
REGGEL 09:02
- Ki tud nézni az ablakon? - Igen.
Lát egy gépet úgy 4000 lábon, a reptértől öt mérföldre keletre?
- Igen, látom. - Ez is az épületek felé tart?
- Elég gyorsan ereszkedik, igen. - Hát ez…
Most 4500 lábon van, 800 lábat süllyedt egyetlen ütemben.
Akkor újabb vészhelyzet van.
Felmentünk az utcaszintre három munkatársammal.
A liftben találkoztunk, és ahogy kiléptünk a Liberty Streetre,
megtettünk úgy tíz lépést,
amikor Ingrid azt kiáltotta: „Futás!”.
Nem tudja, miért kiáltott, de futásnak eredtünk a Liberty Streeten,
a Zuchotti parki Chruch Street felé.
Kilenc óra három perc volt.
REGGEL 09:03
Azért tudom, mert a United 175 9:03-kor csapódott be a déli toronyba.
Úristen!
EGY NEW YORK-I DIÁK HANGJA
Úristen!
- Egek! - Istenem! Még egy.
- Istenem! Van még egy. - Ez szándékosnak tűnik.
- Újabb gép csapódott be. - Hűha!
- Még egy gép. - Újabb becsapódás a Központba.
- Az egész épület szétesett. - Szent ég!
AMATŐR FELVÉTEL
Gyerünk!
Jössz, John?
Nem tudom.
A földre!
- Mi történt? - Mi folyik itt?
…újabb robbanás lehet.
Hátra!
Menjünk hátrébb!
Rajta! Gyerünk! Mozgás!
Egy második gép…
DC01, menj!
Újabb robbanás a WTC kettes épületének felső szintjein.
Robbanás a kettes épület felső szintjein.
Most már egyértelmű,
hogy egy második gép is becsapódott a Világkereskedelmi Központba.
Szerintem terrortámadás ért minket,
és a pusztítás mértéke jelen pillanatban felbecsülhetetlen.
Hallottam az emberek zihálását.
Mintha a világ a darabjaira hullana.
Az ember agya megpróbált valami értelmet találni egy teljesen értelmetlen dologban.
Hihetetlen volt.
És ez csak a kezdet volt.
Egy harmadik eltérített gép Washington felé tart.
A gépek repüljenek Langley-ből a washingtoni térségbe!
A NETFLIX DOKUMENTUMFILM-SOROZATA
ELSŐ RÉSZ: A PIROS LÁMPA KIGYULLADT
A 2001. szeptember 11-i támadások voltak
az emberiség történetének legjelentősebb terrortámadásai.
Nehéz elképzelni azt a hatalmas felfordulást,
zűrzavart, káoszt és bizonytalanságot, ami szeptember 11-én eluralkodott
a támadások utáni órákban.
Senki sem tudta, ki támadott ránk, miért támadott,
és azt sem, hogy milyen csapás jön még.
Ebből fakadt a korszak talán legfontosabb kérdése:
„Miért gyűlölnek minket?”
Az ikertornyok elleni támadások csak nyitányként szolgáltak
egy végtelen hosszú nap további támadásainak,
amik az amerikai hatalom jelképeit célozták.
Az akció felelősei egyetlen ember tanítványai, követői voltak.
Ő volt Oszáma bin Láden.
A terrorizmus erőszak, vagy erőszakkal való fenyegetés…
A KÜLÜGYI KAPCSOLATOK TANÁCSÁNAK FŐMUNKATÁRSA
alapvető politikai változások kikényszerítésére.
A terroristák magukat vonakodó harcosoknak látják, akik csak védekeznek
a kíméletlen agresszorokkal szemben.
Úgy érzik, az erőszak az egyetlen eszközük.
Bin Láden is azt hitte, hogy a terrorizmus megváltoztathatja a történelem menetét.
De a 9/11-hez vezető események évtizedekkel korábban kezdődtek,
a hidegháború közepén, Afganisztán 1979-es szovjet megszállásával.
AFGANISZTÁN
Itt kezdődött minden.
1979 SZOVJET BEVONULÁS AFGANISZTÁNBA
Nem hiszem, hogy bárki megértette,
hogy ez milyen jelentős történelmi fordulópont volt.
Senki sem láthatta előre, hogy ez az esemény döntő hatással lesz,
méghozzá nemcsak a 20. század hátralévő részére,
de a 21. századra is, legalábbis annak első évtizedeire.
A szovjetek ma ádáz küzdelembe keveredtek az afgán főváros, Kabul utcáin.
A Szovjetunió tankokat és helikoptereket küldött a muszlim lázadók leverésére.
A CIA egykori tisztjeként részese voltam
a szovjet megszállás elleni afgán ellenállásnak.
Az amerikaiak akkoriban térkép nélkül azt sem tudták,
hol van Afganisztán, ahogy azt sem, miért fontos az USA-nak.
Nos, azért volt fontos, Washingtonnak legalábbis,
mert a helyzetben érintett volt a Szovjetunió,
a hidegháború másik oldalán álló fél.
A hidegháború akkor már évtizedek óta zajlott, pontosan 1948 óta,
és addigra már úgy tíz trillió dollárt emésztett fel, vagy még többet.
És ez esetben a Szovjetunió erőszakosan túlterjeszkedett a határain.
Ebben a helyzetben az amerikai elnöknek, a kormánynak egyetlen lehetősége volt:
válaszlépéseket kellett tennie.
A szovjet vezetők nyilvánosan, nyíltan kijelentették,
hogy egyetlen erkölcsöt ismernek el, azt, ami előmozdítja az ügyüket:
a világforradalmat.
A CIA EGYKORI IGAZGATÓJA
Ronald Reagan jött, és bemutatta a hírszerzés új főnökét, Bill Casey-t.
Bill Casey behívott az irodájába, és Afganisztánba küldött engem.
Évi egymilliárd dollárból győzelemre kellett segítünk az afgánokat.
Azt mondta: „Nem elég, ha az utolsó afgánig harcolunk,
a szovjeteknek ki kell vonulnia. Ha ehhez egymilliárd kevés, adok többet.”
Ettől a perctől kezdve nyomás volt rajtunk.
Visszavonulás szóba sem jöhetett.
1985-re nagyjából egymillió afgán veszett oda,
és volt további 1,5 millió háborús sérült.
Egymillió ember kényszerült iráni száműzetésbe,
és kétmillióan menekültek Pakisztánba.
Mivel az ország lakossága akkoriban 13 millió körül volt,
lényegében a népesség harmada meghalt, megsérült vagy elmenekült.
A döntés megszületett.
Felvállaljuk a konfliktust.
Folytatjuk a harcot, megoldjuk a problémát.
Az Egyesült Államok dollármilliárdokat adott
a kritikus években…
A TALIBÁN C. KÖNYV SZERZŐJE
'84 és '86 között, a mudzsáhidoknak.
A mudzsáhidok lényegében
az iszlám tanítása alapján fegyvert fogott afgánok,
akik a szovjet megszállás ellen küzdöttek.
A dzsihád lényegében a muszlimok harca volt az elnyomás, a diktatúra,
a tekintélyelvűség, és a földjüket elfoglaló, nem muszlim vallásúak ellen.
Gondoljunk csak bele, mekkora kihívás volt eljuttatni
több tízezer tonnányi ellátmányt,
pénzt és egyéb dolgot az afgánokhoz a háborúban.
Az afgán oldalon hét pártvezető volt.
Ők külön etnikai és törzsi csoportokat képviseltek,
és egyesek közülük mérsékelt,
míg mások radikális nézeteket vallottak.
AFGÁN FUNDAMENTALISTÁK
A négy fundamentalista egyike volt Gulbuddin Hekmatyar.
Fekete Hercegnek hívták, mert mindig fekete turbánt viselt.
Őt mindenki egyformán gyűlölte, néhány katonai parancsnokát leszámítva.
Van egy ember, akinek különösen sok követője van.
A neve Gulbuddin Hekmatyar,
aki 33 éves, és korábban a Kabuli Egyetem mérnökhallgatója volt.
Rendkívül rossz híre volt.
Járt a Kabuli Egyetemre.
Emlékszem, az a közismert pletyka járta,
miszerint ő a felelős azért, hogy elterjedtté vált lányok arcának
savval való leöntése, mivel akkoriban a nők fedetlen arccal jártak.
Szoknyát és ruhát hordhattak, és egyetemre járhattak.
Hekmatyar halálra ítélt, mert az írásaimban ellene szólaltam fel.
EGYKORI MUDZSÁHID VEZETŐ
Egy bizonyos ponton muszáj volt fegyvert ragadnunk.
Háború fenyegetett minket, és ez volt az egyetlen választásunk.
A szovjetek Afganisztánból egy újabb csatlós államot akartak csinálni.
Erre kaptak utasítást.
Ekkor vettem fel a harcot, küzdöttem az ország megmentéséért.
Teljesíteni akartam a vallási kötelezettségeimet.
A hitem ösztönzött, és a hitemet védelmeztem.
Bevonultak a szovjetek.
Egyesek úgy vélték, a szovjetek afganisztáni jelenléte
veszélyezteti a szabadságukat és szuverenitásukat.
A világ veszélyben érezte magát,
ugyanúgy, ahogy a környező országok is.
Irán, Pakisztán, a Perzsa-öböl menti országok mind veszélyben érezték magukat,
ahogy Európa, Amerika és a nyugati világ is.
Nem hitték, hogy az afgánok ellenállhatnak.
De a várakozásaikkal ellentétben mégis ellenállásba ütköztek.
Nem úgy tekintettünk ezekre az emberekre, mintha épp elvenni készülnének a húgunkat.
Ők azt tették, amit akkor kellett.
El kellett fogadnunk a rendszert, hogy az áru eljusson olyan katonai vezetőkhöz,
mint Ahmad Sah Maszud, akik ténylegesen harcoltak.
VOLT AFGÁN POLITIKUS
Ő havi 250 000 dollárt kapott.
KARACSI, PAKISZTÁN
Rövidesen megérkeztek a szállítmányok Karacsi kikötőjébe,
átfuttattuk őket a rendszeren, és útra keltek Afganisztánban.
A kezdeti, elavult Enfield puskák helyett az amerikai szállítmányokban
ládaszámra érkeztek AK-47-esek,
82 milliméteres ágyúk,
107 és 122 milliméteres rakéták,
a nagy népszerűségnek örvendő ballisztikus rakéták,
és a visszarúgás nélküli puskák.
1988 ARAB FIATALOK VÁLLT VÁLLNAK VETVE KÜZDENEK
Emlékszem, 1988-ban Afganisztánba mentem egy rövid időre,
hogy elkísérjek egy külföldi újságírót.
Láttam, ahogy egy óriási hadoszlop Afganisztánból egyenesen Pakisztánba tart,
azt állítva, hogy a pihenőidejüket akarják ott tölteni.
Emlékszem, eléggé megdöbbentem,
hogy a hadoszlopban főleg arabok, indonézek és filippínók voltak,
emberek a világ minden tájáról.
Egy bizonyos ponton
egy csapat fiatal arab csatlakozott a dzsihádhoz.
Nem voltak sokan.
Egy maroknyi fiatal fiú volt.
Az országok, ahol születtek, nem vették komolyan az ügyünket.
A nyugatiak pedig nem bánták, hogy ők is csatlakoztak a harcunkhoz.
Tényleg nagyon kevesen voltak.
Egy-két önálló egységük volt.
Ezeket al-Káidának hívták.
Oszáma bin Láden egy haladó, modern család, a bin Ládenek sarja,
aminek tagjai sikeres vállalkozók
és üzletemberek voltak Szaúd-Arábiában.
Ő azonban arra vágyott, hogy az iszlámot és a dzsihádot szolgálja.
Pesavarba sok építési eszközzel érkezett,
amik a családjáé voltak,
és segített a mudzsáhideknek alagutakat
lőszerraktárakat és más, hasonló építményeket építeni.
Hamar köztiszteletre tett szert,
és elnyerte a szovjetek elleni háborút helyeslő afgánok támogatását.
Oszáma bin Láden járt Afganisztánban.
Létrehozta a szervezetet, ami egyszer az al-Káida lesz,
de most még csak az embereinek kis csoportja volt.
A CIA soha nem tekintett rá komoly problémaként,
ahogy senki más sem.
Az 1980-as évek a hidegháborúról
és a szovjet fenyegetettségről szóltak.
OKTATÁSI INTÉZMÉNY AZ AFGÁN-PAKISZTÁNI HATÁR KÖZELÉBEN
De a színfalak mögött már zajlott egy kevéssé értett és alábecsült folyamat:
a politika és a vallás összefonódása.
A vidéki mecsetekben a tanítók harcba hívják az embereket,
elmagyarázva a dzsihád kötelező voltát.
Nem láttuk tisztán,
hogy ezek a felhívások, amik felszólították a világ muszlimjait
az afganisztáni harcra,
illetve a szent harcosok, a mudzsáhidek anyagi támogatására,
megváltoztatták a terrorizmus természetét.
AFGÁN POLITIKUS
Akkoriban az afgánok Stinger rakétákért lobbiztak,
ahogy az amerikai politikusok és CIA-tisztviselők is.
Végül Reagan elnök beleegyezett néhány Stinger rakéta átadásába,
amik a szovjet gépek lelövésére alkalmas legmodernebb kézi rakéták voltak.
Ki is képezték az afgánokat a szovjet reptereken landoló gépek lelövésére.
Behoztam a Stingereket, és szeptemberben ki is küldtük az első csapatot.
Ez egy vadász-gyilkos csapat volt Dzsalálábád körül,
ami szovjet MI-24 Delta gépek berepülésére várt.
Mikor a Kabulból Dzsalálábádba tartó gépek feltűntek, a csapat megjelent,
és lőttek.
A rakéta kilőtt és íves röppályán átrepült az égen,
fehér füstöt húzva maga mögött.
Eltalálta az első helikoptert, aztán jött a többi lövés.
Ezután megváltozott az afgán ellenálláson belül a hangulat.
A mártírhalálra való türelmes várakozás helyett eluralkodott
a „Francba a türelemmel! Tegyünk végre valamit!” hozzáállás.
És ez bevált.
A Stingerek megjelenésétől kezdve a szovjetek élete pokol volt,
amíg ki nem vonultak.
Ez volt a háború fordulópontja.
A szovjetek elhagyják Afganisztánt…
1989 SZOVJET KIVONULÁS AFGANISZTÁNBÓL
…kilencévnyi harc, megszállás és halál után.
A háborúban legalább 15 000 szovjet katona,
továbbá több ezer afgán lázadó és civil vesztette életét.
A tankokon utazó katonák integettek, nevettek, kiabáltak.
A távozás megkönnyebbülés számukra.
SZOVJET KIVONULÁS AFGANISZTÁNBÓL 1989. FEBRUÁR 15.
Odamentem aznap, hogy afgán földről nézzem végig a szovjetek távozását.
Szimbolikus jelentőségű döntés volt, de ott voltam.
Ők elmentek, én hazajöttem, és aznap éjjel leoltottam a lámpát.
Ezzel üzentem az úgy egy kilométerre lévő KGB-seknek:
„A játéknak vége. Vesztettetek.”
A muszlim világban meglehetősen elterjedt az a narratíva,
hogy a bátor mudzsáhidok vezette muszlim seregek legyőzték a szovjeteket.
ÉLJEN SOKÁ AZ AFGÁN-SZOVJET BARÁTSÁG!
Folytak a könnyeim.
Még imádkozás közben is sírtam.
Két napig sírtam egyfolytában.
Mintha váratlanul teljesült volna az egyik legnagyobb álmom,
méghozzá hamarabb, mint az várható volt.
Megvalósult a legnagyobb álmom:
az utolsó megszálló katona is elhagyta az országot.
Nem hittem, hogy ez ilyen hamar megtörténik.
Abban nem kételkedtem, hogy az ország legyőzi a szovjeteket,
de nem ilyen gyorsan.
Ezt éreztem akkor.
Hekmatyar azt hitte, előbb-utóbb megöletem.
Mikor utoljára találkoztam Gulbuddin Hekmatyarral,
azt mondta: „Megölni jött engem”.
Mire azt feleltem neki:
„Nem, mérnök. Nem foglak megölni téged.
Ma nem.”
A '90-es évek elején Amerika diadalittas volt.
Az első Bush elnök lerakta egy új világrend alapjait,
ami a demokráciát,
a nyugati liberalizmus és kapitalizmus nagyszerűségét volt hivatott terjeszteni.
Nem figyeltünk eléggé.
Csak a saját nézőpontunkból tudtuk szemlélni a világot.
Egy demokratikus, de egyúttal materialista nézőpontból.
Nem ismertük fel és nem értettük meg a vallás erejét.
Ezért nem érzékeltük, hogy Afganisztánban nem lezárult valami,
hanem elkezdődött valami sokkal komolyabb és jelentősebb,
főként Kuvait Szaddám Husszein általi elfoglalása után.
Irak ma reggel betört Kuvaitba.
IRAKI INVÁZIÓ 1990. AUGUSZTUS 2.
A tökéletes hadművelet meglepte a világot.
A támadás előtt pár órával Irak megszakította a tárgyalásokat Kuvaittal
a vitás olajmezőkről.
Más országok mellett az USA és Anglia is azonnal reagált
Kuvait Szaddám Husszein általi lerohanására.
Tengeri és szárazföldi erőket küldtek Szaúd-Arábia védelmére,
és hogy megóvják az Arab-félsziget többi részét bármiféle iraki kísérlettől,
ami a világ olajellátási forrásai fölötti irányítás megszerzését célozza.
Amikor az FBI-hoz kerültem, a terroristacsoportok voltak
a vizsgálódásaim fő célpontjai.
Nagyon érdekeltek az olyan csoportok, mint a Hamász, a Hezbollah,
a palesztinai Iszlamista Dzsihád Mozgalom…
VOLT FBI-ÜGYNÖK
és ez a furcsa fickó, aki folyton ellentmondásos interjúkat adott.
Mik a tervei a jövőre nézve?
Látni és hallani fogja a terveimet a médiában.
Ha Isten is úgy akarja.
Ki ő? Mik a szándékai?
Akkoriban az USA kormányában dolgozók többsége azt mondta,
hogy ő csak egy pénzember, aki iszlám akciókat pénzel világszerte…
SZÉLSŐSÉGESEK PÉNZELÉSE
…de volt benne valami baljós.
Oszáma bin Ládennek nehéz volt elmagyaráznia,
megértetnie a követőivel az USA elleni harcának vallási indokait.
Hiszen az USA segítséget nyújtott a mudzsáhideknek,
segített az afgánoknak legyőzni a szovjet kommunistákat.
Kuvait Husszein általi lerohanása
ébresztőként hatott az Oszáma bin Ládenhez hasonlókra.
Beigazolva látták a teóriáikat,
miszerint az USA meg akarja szállni
a muszlim területeket…
MEKKA
…a két szent hely földjét…
MEDINA
…hogy ellopják az olajat, és a muszlimok vagyonát.
Oszáma bin Láden a fejébe vette,
hogy az USA nem különbözik a Szovjetuniótól,
és hogy Szaúd-Arábia védelmének álcája alatt
a muszlimok katonai megszállására készülnek,
hogy megszerezzék a muszlim világ legértékesebb természeti erőforrását,
a régióban található olaj- és földgázkészleteket.
A magányos férfi képét alakította ki magáról,
aki mélyen elkötelezett a vallása iránt,
aki fellép a homogenitás kultúrájának térnyerése
és a nyugati befolyás ellen, aki kimondja: „Elég!
Megvan a saját hitünk és életmódunk,
és nem tűrjük, hogy a tiéteket ránk kényszerítsétek.
Nincs más választásunk, mint harcolni és visszavágni.”
Bin Láden úgy döntött, hogy dzsihádot hirdet az USA ellen.
BIN LÁDEN AMERIKAIAK, BRITEK MEGÖLÉSÉRE BUZDÍT
Úgy hitte, ezzel végre felébresztheti a muszlim világot,
hogy elkezdjenek a másik, megmaradt szuperhatalom legyőzésén gondolkodni.
1993 ROBBANÁS A VILÁGKERESKEDELMI KÖZPONTNÁL
1993. FEBRUÁR 26.
Úgy délután negyed egykor
robbanás volt a Világkereskedelmi Központnál.
Több emelet leomlott…
NEW YORK POLGÁRMESTERE
az egyes torony alatti parkolóban.
Százak özönlenek ki a lépcsőházból
a füsttel teli lépcsőházban megtett két órás út végén, örömmel,
bár tántorogva, köhögve.
Úgy tudjuk, öt halottja és több mint 200 sérültje van
az ország második legmagasabb épületét megrengető robbanásnak.
A WTC elleni első támadás
valójában független volt az öt évvel korábban alakult al-Káidától.
Bár voltak kapcsolódási pontok,
az al-Káida tevőlegesen nem vett részt a támadásban.
Az al-Káida akkor még csak tervezett és szervezkedett.
Ezt a támadást a vak sejk, Abdel-Rahman hívei hajtották végre,
akit bin Láden is egyik spirituális tanítójának tartott.
Omar Abdel-Rahman azért tudott Egyiptomból az Egyesült Államokba menekülni,
mert az USA kormánya hitt benne,
hogy a mi oldalunkon áll.
Ez a férfi harcolt a szovjetek ellen, segített a legyőzésükben,
ezért kizártnak tartották, hogy ártani akarna az Egyesült Államoknak.
Tévedtek.
A WTC ELLENI BOMBATÁMADÁS ELKÖVETŐJE
Tudjuk, hogy Ramzi Ahmed Juszuf, a WTC elleni 1993-as támadás kiagyalója,
rá akarta dönteni az egyik tornyot a másikra,
60 000 ember halálára számítva.
Az addigi terroristákhoz képest teljesen más nagyságrendben gondolkodott.
Ahogy nagybátyja, Hálid Sejk Mohamed is.
Hálid Sejk Mohamed le akarta rombolni a Világkereskedelmi Központot.
Ramzi Juszufot, a rokonát, elfogása után
helikopterrel szállították egy New York-i börtönbe.
Az út során megmutatták neki a WTC-t,
mondván: „Látod? Még mindig áll.”
Mire azt felelte: „Ha több pénzem lett volna, már nem állna.”
A Világkereskedelmi Központ elleni 1993-as támadás komolyságát hangsúlyozta,
hogy nem egyszeri, elszigetelt esetről volt szó,
hiszen 1993 júniusában egy újabb tervre derült fény.
A Haditengerészeti Bűnügyi Nyomozó Szolgálatnál dolgoztam.
Igazgatóhelyettesi szintig jutottam a ranglétrán.
A haditengerészet elleni fenyegetésekkel foglalkoztam.
Azok a terroristasejtek, amelyek ellen dolgoztam,
Hoszni Mubárak egyiptomi elnök megölését tervezték,
és fel akarták robbantani a Holland és a Lincoln alagutat.
Azt tervezték, hogy lelövik az őröket
a Jacob K. Javits szövetségi irodánál,
majd a parkolóba rejtett bombával felrobbantják az épületet.
További szimbolikus New York-i támadási célpontokat is kerestek.
A terrorellenes különítmény hordókat foglalt le…
1993. JÚNIUS 24.
…és nyolc embert letartóztattak.
A gyanúsítottak állítólag Omar Abdel-Rahman sejkhez köthetők.
Az utolsó pillanatban számolták fel a sejtet.
Vannak videofelvételek, amiket bemutattak a tárgyaláson,
mint bizonyítékokat. Az egyiken egy imádkozó férfi látható,
mellette pedig szó szerint a bombát kotyvasztják éppen.
Az utolsó pillanatban kapták el őket.
RIADÓKÉSZÜLTSÉG A SEJK A VÁROST VETTE CÉLBA
Végül tíz gyanúsítottat állítottunk bíróság elé.
1996 A DZSIHÁD LOVAGJA
Az FBI és a hírszerzés is felfigyelt a dzsihád jelentette fenyegetésre.
Oszáma bin Láden akkoriban Szudánban élt.
KARTÚM, SZUDÁN
Nyíltan dzsihádot hirdetett, és hadat üzent az Egyesült Államoknak.
A szudániak kiadták volna Amerikának,
mi azonban, mivel nem volt ellene elég bizonyíték, nem kértük a kiadatását.
A szudániak ekkor azt kérdezték: „És ha kitoloncolnánk Afganisztánba?”
Ezt a szaúdiak és az amerikaiak is
kiváló ötletnek tartották.
Azt gondolták: „Afganisztán messze van. Mi bajt okozhat ott?”
Miután 1989-ben elhagytuk Afganisztánt,
az addigi szövetségeseink, a „hét nővér”, vagyis a törzsi vezetők közt
hatalmi harc kezdődött.
Mi pedig gyakorlatilag magukra hagytuk őket.
Valószínűleg fel sem merült senkiben
a győzelem utáni „utógondozás” szükségessége,
és az ország szétesett.
Láttuk tehát a szovjetek kivonulását '89-ben,
de a politikai helyzet rendezésének hiányában
Afganisztán azonnal polgárháborúba süllyedt.
Kabul megsemmisült a polgárháborúban.
Mikor Afganisztánba ment,
bin Láden egy új csoportot talált ott: a győzteseit annak a küzdelemnek,
ami a szovjetek kivonulása után
a mudzsáhidok és hadurak között zajlott.
Ők voltak a tálibok.
Úgy tekintettek rájuk, mint az erőre,
ami segítséget, szebb jövőt és békét hoz Afganisztánnak,
és lényegében az elején ezt is tették.
Amikor például bevonultak Kandahárba, elűzték onnan a kisstílű hadurakat.
Afganisztán az 1990-es években… Nehéz leírni, milyen volt.
Egy másik világ volt. Az egész országot a földig rombolták.
A tálibok nem sűrűn engedtek be külföldieket.
A NEW YORK TIMES TUDÓSÍTÓJA
Nekem szerencsém volt. Kaptam vízumot, és egyenesen a fővárosba utaztam.
Az utakat lebombázták, tele voltak kráterekkel.
Felborult, rozsdásodó szovjet tankok,
páncélozott járművek hevertek mindenhol, végig a Kabulba vezető úton.
A háború már tíz éve véget ért, de nem vitték el őket.
A hotelszobámban nem voltak ablaküvegek, sem folyóvíz, vagy áram.
Nőket nem láttunk sehol.
A nők nem mehettek az utcára anélkül,
hogy elkísérte volna őket a férjük, vagy egy férfi családtagjuk.
Azok a nők, akiket esetenként mégis láttunk odakint,
a testet és az arcot is takaró burkát viseltek.
A lányok nem járhattak iskolába.
A tálibok voltak a legkegyetlenebb,
legkeményebb erőcsoport. Véget vetettek a polgárháborúnak,
ugyanakkor drákóian szigorú,
középkori jellegű társadalmi békét hoztak helyette.
Az első este kopogtak az ajtómon.
Egy tálib fickó volt, aki azt mondta:
„Szeretnénk meghívni holnapra
egy csonkításra és egy kivégzésre.”
Így én és még pár újságíró elmentünk a kabuli sportcsarnokba,
ahol a focipályára, a középpályára vittek minket.
A csonkítás volt a bemelegítés.
Tényleg megtették, levágták egy fickó kezét az emberek szeme láttára.
Aztán behozták a kivégzésre ítéltet.
Rémálomszerű volt az egész.
Bekötött szemmel leültették a pálya közepére.
A fickó megölt valakit egy öntözés miatti vitában.
Ott volt az áldozat családja,
és a fickó családja is.
A családtagjai sírtak, és kegyelemért könyörögtek.
„Kérem, könyörüljenek rajta!”
Az áldozat családja erre nemmel felelt.
A tálibok ekkor átadtak egy puskát az áldozat fivérének,
aki kisétált a középpályára, miközben hangszóróból Korán-idézetek szóltak.
A fivér elvette a puskát, és lelőtte a fickót.
A fickó a földre esett, a testét kivitték, és ennyi volt.
Pont ilyen volt ott az élet.
Az Afganisztán Iszlám Emirátus uralma Afganisztánban
az elejétől a végéig majdnem hét évig tartott.
Afganisztán népének jó emlékei vannak erről az időszakról.
Nekem személy szerint…
EGYKORI TÁLIB VEZETŐ
a biztonság jut róla eszembe.
Akkoriban Afganisztán biztonságos ország volt.
Abban az időben egy afgán sem ölhetett meg egy másik embert
pusztán személyes ellenségeskedés miatt.
A tálib milíciaként ismert muszlim szélsőségesek semmibe veszik a nők jogait,
és betiltották a legtöbb modern szórakozást.
Sőt, az uralmuk alatt álló Afganisztán
menedéket nyújt a világ néhány legveszélyesebb terroristájának is.
AZ AL-KÁIDA AFGANISZTÁNI KIKÉPZŐTÁBORA
Oszáma bin Láden alkut kötött,
hogy erősítse névleges vezetőjük, Omár molla befolyását.
Omár molla nyilván megígértette vele,
hogy afgán földről nem indít támadást az amerikaiak ellen.
Köztudott volt, hogy Oszáma nem fog karba tett kézzel ülni.
Az amerikai csapatok Szaúd-Arábiába érkezésének nyolcadik évfordulóján
bin Láden több támadást indított egy időben
amerikai követségek ellen Kelet-Afrikában.
A támadások egyidejűsége felerősítette a félelmet,
hogy a terroristák egyszerre több helyen is lecsaphatnak.
Ezek iszonyatos, embertelen terrorcselekmények.
Minden rendelkezésünkre álló eszközt felhasználunk,
hogy bíróság elé állítsuk a felelősöket.
Nem számít, mibe kerül és mennyi időbe telik.
1998. AUGUSZTUS 22.
Tudtuk, hogy az al-Káida nem fogja beérni ennyivel.
Fognak még próbálkozni.
Egyes információk szerint bombamerényletet terveztek jordániai szállodák ellen.
Tervezték azt is, hogy megölik II. János Pál pápát,
amikor a Jordán folyóban keresztel,
sőt, az Izraelből a szárazföldi határon át
Jordániába tartó zarándokok megtámadását is.
Nagyon komoly terveik voltak, de sikerült az egész sejtet felszámolnunk.
Ön szerint várható terrortámadás
az új év első napja előtt?
1999. DECEMBER 22.
Fokozott riadókészültség van érvényben, és keményen dolgozunk a biztonságért.
Én mégis azt tanácsolnám az amerikaiaknak,
hogy éljék a megszokott életüket, és élvezzék az ünnepeket!
2000 TÁMADÁS EGY AMERIKAI HAJÓ ELLEN
A Pentagon szerint legalább négy amerikai tengerész meghalt
és 30 megsebesült,
amikor öngyilkos merénylő támadt a USS Cole nevű rombolóra.
Egy kis, könnyű csónak, benne az al-Káida két tagja
megközelítette az USS Cole-t a hajó közepe táján,
amikor az éppen feltankolt a jemeni Ádenben.
Itt, a hajó középvonalánál volt a személyzeti étterem.
Az óriási robbanás elég nagy kárt okozott,
és 17 tengerész életét követelte aznap a jemeni Ádenben.
2001 BUSH VÁLASZTÁSI GYŐZELME
A fenyegetések hatására nyárra már kigyulladt piros lámpa.
2001. JÚLIUS - AZ FAA FIGYELMEZTETÉSE LEHETSÉGES GÉPELTÉRÍTÉSRE
Számítottunk valamilyen támadásra,
de nem tudtuk, hogy hol, és pontosan mi fog történni.
Rengeteg adatot kapunk.
A kapott hírszerzési információk lehetnek hibásak,
kitaláltak, valótlanok vagy véletlenül kihallgatott információk,
amiket nem lehet megerősíteni.
Rengeteg információ érkezett be,
amik figyelmeztető jelei voltak annak, hogy valami készülődik.
A CIA KÖZPONTJA
Minden kormányban van történelmi gyökerű bürokratikus versengés…
AZ FBI KÖZPONTJA
…ami sokszor nagyon személyes jellegűvé válik.
A terrorizmus elleni küzdelem több kormányhivatal feladata volt,
amik egyenként jól teljesítettek,
de nem látták szükségét az együttműködésnek.
Lényeges az is, milyen volt Amerika a '90-es évek végén.
Feszült figyelemmel követtük a Lewinsky-Clinton botrány mozzanatait.
Különböző módokon, de ekkoriban alakultak ki
a republikánusok és a demokraták közötti mély szakadékok.
Lekötöttek minket az amerikai belpolitikai események,
és nem figyeltünk oda az ügynökségek közötti rivalizálásra
és személyes ellentétekre.
Bin Láden pedig egész idő alatt a háttérben munkálkodott,
lassan, aprólékosan dolgozta ki a részleteit
a történelem addigi menetét megváltoztató terrortámadásnak.
2001. SZEPTEMBER 11.
REGGEL 09:11 25 PERCCEL A WTC ELLENI ELSŐ TÁMADÁS UTÁN
Több probléma is felmerült. Súlyosbodik a helyzet.
AZ AMERICAN AIRLINES DISZPÉCSERÉNEK HANGJA
Jim McDonald, diszpécser.
Indianapolisi irányítás. Van kapcsolatuk az American 77-el?
Nincs, de úgy tudjuk, újabb gép csapódott a Világkereskedelmi Központba.
Az American 11-est elvesztettük gépeltérítés miatt.
- American 11-est mondott? - Igen. Eltérítették.
Bostonból tartott L. A.-be.
A 77-es pedig egy Dulles és L. A. közötti járat.
REGGEL 09:18
Az American 77-es Nyugat-Virginiában, Charlestontól keletre jár.
Úgy véljük, hogy a gépet eltérítették.
REGGEL 09:21
A gép Washington felé tart.
Foxy, indítsd a gépeket Langley-ből Washington felé!
Vettem.
Az indianapolisi irányítás foglalkozott a géppel.
Melyikkel?
- Az American 77-essel. - Értem.
Három-öt-nullás repülési magasságon eltűntek a radarról,
nincs velük kapcsolat, nem tudni róluk semmit,
hogy hol lehet a gép, mi történt vele.
A gépet utoljára a Fehér Háztól hat mérföldre délkeletre látták.
- A Fehér Háztól hat mérföldre délkeletre? - Igen.
Távolodik? Igen. A gép távolodik.
- Távolodik a Fehér Háztól? - Igen.
A Fehér Ház közelében. Küldd oda a gépeket! Jézusom, Fox!
REGGEL 09:36
Azt hiszem, 16 ember vett részt közülünk ezen a személyzeti értekezleten.
Amikor megtörtént,
olyan hangos robajt hallottam, mint még soha életemben azelőtt.
Majd minden elsötétült.
A feliratot fordította: Kisházi Viktória